Oranssi-iiso

Oranssi-iiso (Agastache aurantiaca) on iisoihin kuuluva yrtti ja koristekasvi. Se on kotoisin Pohjois-Amerikasta.

Oranssi-iiso kasvaa noin 30–40 senttimetrin korkuiseksi. Se viihtyy auringossa ja hiekkapitoisessa mullassa lämpimällä kasvupaikalla. Kasvi kestää kuivuutta.

Heinäkuussa alkava kukinta kestää pitkään. Oranssi-iiso on melko hyvä mesi- ja perhoskasvi.

Käyttö 
Aniksen ja mintun tuoksuiset lehdet ovat hyvä teeaines joko yksin tai esimerkiksi mintun, iison ja sitruunamelissan kera. Kukkia ja lehtiä voi käyttää myös jälkiruokien ja leivonnaisten mausteena. 

Oranssi-iisoa on käytetty rohtona hengitys- ja ruuansulatusvaivoihin.

Lähteet 
 Hyötykasviyhdistyksen siemenluettelo 2013  hyotykasviyhdistys.fi
 Royal Horticultural Society

Viitteet 

Huulikukkaiskasvit